stanford-oval/wikipedia huggingface dataset:
Mastiffi (koirarotu)

| Mastiffi |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 708
Rodun syntyaika:  1600-luku
Alkuperäinen käyttö:  metsästyskoira
Nykyinen käyttö:  seurakoira ja vahtikoira
Elinikä:  6–10 vuotta
Muita nimityksiä:  English Mastiff, Mastiff, inglise mastif
FCI-luokitus:  ryhmä 2 Pinserin ja snautserin tyyppiset, molossikoirat ja sveitsinpaimenkoirat alaryhmä 2.1 Mastiffityyppiset molossikoirat #264
Ulkonäkö
Paino:  70–110 kg
Säkäkorkeus:  70–75 cm
Väritys:  aprikoosinkellertävä, hopeankellertävä, kellanruskea tai brindle
Mastiffi (engl. Mastiff) on erittäin suurikokoinen englantilainen koirarotu. Tieteelliseksi nimeksi on aikoinaan esitetty Canis urcanus.
Ulkonäkö

Mastiffi on raskasrakenteinen molossikoira. Sen ruumiinrakenne on kookas, massiivinen, vahva, tasapainoinen ja tiivis. Sen pää on suuri suhteessa sen vartaloon. Säkäkorkeutta ei yleensä ilmoiteta rotumääritelmässä. Mitä isompi mastiffi on, sitä parempi, edellyttäen kuitenkin, että koira on terverakenteinen. Painavin mastiffi on painanut 156 kilogrammaa.[lähde? ] Karvapeite on lyhyttä ja ihonmyötäistä. Sallitut värit ovat aprikoosi, kellanruskea, hopeankellertävä ja brindle (juovikas).
Luonne ja käyttäytyminen

Mastiffi on rauhallinen, itsevarma ja kiintyy omistajaansa. Rotu sopii vahtikoiraksi ja on valmis puolustamaan perhettään. Kotioloissa mastiffi on kuitenkin ystävällinen niin ihmisiä kuin muita koiriakin kohtaan, mutta vieraisiin mastiffi saattaa suhtautua varautuneesti.
Terveys

Mastiffien kanta Suomessa on kohtalaisen pieni. Suurena rotuna mastiffilla tavataan nivel- ja lonkkasairauksia. Isoilla koirilla esiintyy mahalaukun kiertymää. Myöskään allergiat, ihotaudit tai silmäsairaudet sekä harvinaisemmat perinnölliset sairaudet eivät ole poissuljettuja, vaikka nämä eivät olekaan niin yleisiä. Pentuja hankkiessa on erittäin tärkeää selvittää vanhempien terveystilanne.
Alkuperä

Mastiffi on hyvin vanha rotu. Rotua on aikaisemmin pidetty taistelukoirana, mutta kun koirataistelut 1800-luvun alussa kiellettiin, mastiffien suosio romahti. Mastiffeja käytettiin taisteluareenoilla tappelemaan karhuja, leijonia, härkiä ja jopa ihmisiä vastaan. Toisen maailmansodan aikana mastiffeja vietiin Amerikkaan ja sieltä niitä ostettiin sodan jälkeen takaisin Isoon-Britanniaan. Ellei niin olisi tehty, rotu olisi saattanut hävitä.
Aiheesta muualla

Kuvia tai muita tiedostoja aiheesta mastiffi Wikimedia Commonsissa
Suomen Kennelliitto: Rotumääritelmä
Mastiffin brindle-väritys.
Nísou

| Nísou Νήσου |
| --- | --- |
 Nísou
 Koordinaatit: 35°01′21″N, 33°23′31″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kyläyhdyskunta
Väkiluku (2011):  2 179
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Nísou (kreik. Νήσου) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on 2 179 (2011).
Nísoun Pyhän Eutykhioksen (Ágios Eftýchios) kappeli.
Nísoun kylä sijaitsee Kyproksen keskiosissa noin 18 kilometriä etelään pääkaupunki Nikosiasta ja noin 25 kilometriä luoteeseen Lárnakasta.
Aiheesta muualla

Kuvia tai muita tiedostoja aiheesta Nísou Wikimedia Commonsissa
Nikosian alue
| --- | --- |
Kunnat (dímos):  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Yhdyskunnat (koinótita):  Agía Eiríni · Agiá Kepír · Agía Marína Skylloúras · Agía Marína Xyliátou · Agía Varvára · Ágios Vasíleios · Ágioi Iliófotoi · Ágioi Trimithiás · Ágios Epifánios Oreinís · Ágios Geórgios Kafkállou · Ágios Geórgios Soléas · Ágios Ioánnis Maloúntas · Ágios Ioánnis Tillyrías · Ágios Nikólaos Léfkas · Ágios Sozómenos · Ágios Theódoros Soléas · Ágios Theódoros Tillyrías · Agrokipiá · Akáki · Alámpra · Alévga · Alithinoú · Álona · Ammadiés · Ampelikoú · Anágeia · Analióntas · Angolémi · Anthoúpoli · Aplíki · Aredioú · Argáki · Askás · Astromerítis · Avlóna · Béïkioï · Déneia · Dýo Potamoí · Eliá · Epichó · Episkopeió · Ergátes · Evrýchou · Éxo Metóchi · Farmakás · Fikárdou · Flásou · Fterikoúdi · Fylliá · Galáta · Galiní · Gerakiés · Gerólakkos · Goúrri · Kakopetriá · Kaliána · Kaló Chorió Léfkas · Kaló Chorío Mórfou · Kaló Chorió Oreinís · Kalopanagiótis · Kalyvákia · Kampí · Kampiá · Kámpos · Kanlí · Kannávia · Kapédes · Karavostási · Katalióntas · Káto Defterá · Káto Koutrafás · Káto Moní · Káto Pýrgos · Katokopiá · Katýdata · Kaziverá · Kióneli · Klírou · Kókkina · Kokkinotrimithiá · Korákou · Kotsiátis · Kouroú Monastíri · Kyrá · Lagouderá · Lazaniás · Léfka · Linoú · Livádia · Louroukína · Loutrós · Lýmpia · Lythrodóntas · Maloúnta · Mámmari · Mansoúra · Mántres · Margó · Markí · Másari · Mathiátis · Méniko · Mia Miliá · Mitseró · Móra · Mosfíli · Moutoullás · Mylikoúri · Néo Chorió · Nikitári · Nikítas · Nísou · Oíkos · Oroúnta · Ortákioi · Pachýammos · Palaichóri Mórfou · Palaichóri Oreinís · Palaíkythro · Palaiométocho · Páno Defterá · Páno Koutrafás · Páno Pýrgos · Páno Zódeia · Pedoulás · Pentágeia · Péra · Péra Chorió · Peristeróna · Peristeronári · Pétra · Pétra tou Digení · Pigénia · Platanistása · Politikó · Polýstypos · Potámi · Potamiá · Prasteió · Psimolófou · Pyróï · Saránti · Selládi tou Áppi · Siá · Sinaóros · Skouriótissa · Skylloúra · Spília · Syrianochóri · Temvriá · Tráchonas · Trachóni · Tsakístra · Týmvou · Varíseia · Vóni · Vroḯsia · Vyzakiá · Xeróvounos · Xyliátos · Zódeia
Jason Statham

| Jason Statham |
| --- | --- |
 Jason Statham vuonna 2018.
Henkilötiedot
Syntynyt: 26. heinäkuuta 1967 (ikä 57) Sydenham, Lewisham, Lontoo, Englanti
Ammatti:  näyttelijä, elokuvatuottaja
Näyttelijä
Aktiivisena:  1998–
Merkittävät roolit:  Puuta, heinää ja muutama vesiperä Snatch – hävyttömät The Transporter Crank The Expendables Fast & Furious 7 Fast & Furious 8 Megalodon
Aiheesta muualla
IMDb 
Elonet
Jason Statham (s. 26. heinäkuuta 1967 Sydenham, Lewisham, Lontoo, Englanti) on brittiläinen näyttelijä. Hänet tunnetaan ensisijaisesti toiminta- ja antisankarin rooleistaan.
Stathamin näyttelijänura alkoi 2000-luvun taitteessa Guy Ritchien rikoselokuvissa Puuta, heinää ja muutama vesiperä ja Snatch – hävyttömät. Päärooli vuoden 2002 elokuvassa The Transporter vakiinnutti hänelle paikan toimintaelokuvatähtenä. Sittemmin hänet on nähty esimerkiksi elokuvasarjoissa Crank, The Expendables ja Hurjapäät.
Elämä ja ura > Tausta

Jason Statham syntyi Barry ja Eileen Stathamin perheeseen. Nuoruusvuosinaan hän hankki rahaa harjoittamalla mustaa pörssiä Lontoon kaduilla isänsä ja veljensä kanssa. Statham oli kiinnostunut taistelulajeista, jalkapallosta sekä uimahyppäämisestä. Jälkimmäisestä hän aloitti uran 1980-luvun loppupuoliskolla, joka kesti aina vuoteen 1996 asti. 1990-luvulla hän toimi myös mallina, esimerkiksi Levi’s-yhtiölle, ja esiintyi taustatanssijana muun muassa Erasure-yhtyeen "Run To The Sun" -kappaleen musiikkivideossa.
Elämä ja ura > Elokuvaura

Stathamin ensimmäinen elokuvarooli oli englantilaisohjaaja Guy Ritchien rikoskomediassa Puuta, heinää ja muutama vesiperä (1998). Vaikkei hänellä ollut näyttelemisestä aiempaa kokemusta, Ritchie halusi hänet mukaan elokuvaan kuultuaan hänen taustastaan mustassa pörssissä. Ritchie palkkasi Stahamin myös seuraavaan elokuvaansa, Snatch – hävyttömät (2000). Molemmat elokuvat olivat kaupallisia menestyksiä ja loivat Stahamin uralle lupaavan alun.
Stathamin esiintyminen menestyselokuvan The Transporter (2002) pääroolissa vakiinnutti hänen paikkansa toimintaelokuvatähtenä. Hän näytteli myös elokuvan kahdessa jatko-osassa (2005, 2008). Saman vuosikymmenen aikana hän esiintyi vielä esimerkiksi ryöstödraamassa The Italian Job (2003), sivuroolissa Michael Mannin ohjauksessa Collateral (2004), ja palkkamurhaajana elokuvassa Crank (2006) ja sen jatko-osassa (2009). Lisäksi Statham palasi tekemään yhteistyötä Guy Ritchien kanssa elokuvassa Revolver (2005), joka kuitenkin sai kriitikoilta murska-arviot.
Vuonna 2010 Statham tähditti muun muassa Sylvester Stallonen ja Bruce Willisin ohella toimintaelokuvaa The Expendables. Elokuva oli lippukassamenestys ja sai myös kolme jatko-osaa (2012, 2014, 2023). Elokuvassa The Mechanic (2011), kuten myös sen jatko-osassa Mechanic: Resurrection (2016), Statham näytteli palkkamurhaaja Arthur Bishopia. Vuonna 2013 hän liittyi jo valmiiksi menestyneen Hurjapäät-elokuvasarjan näyttelijäkaartiin. Brittiläistuotannoissa Blitz (2011) ja Hummingbird (2013) Statham teki laaja-alaisempia näyttelijäsuorituksia kuin yleensä. Ne eivät olleet kaupallisesti yhtä tuottoisia, kuin muut Stathamin samanaikaiset elokuvat, mutta Hummingbirdin arvosteluissa hän sai kriitikoilta positiivista palautetta näyttelijätyönsä monipuolistamisesta. Vuonna 2015 hän näytteli komediaelokuvassa Spy – vakoojan asussa, jossa hänen James Bondia parodioiva roolihahmonsa oli vaihtelua hänen tyypillisesti vakavammille rooleilleen. 2018 Statham esiintyi tieteiselokuvassa Megalodon, josta muodostui yllättävänä pidetty hitti. Se sai jatko-osan Meg 2: The Trench vuonna 2023. 2020-luvun alussa hän teki myös jälleen yhteistyötä Guy Ritchien kanssa, ja näytteli tämän elokuvissa Wrath of Man (2021) ja Operation Fortune: Ruse de Guerre (2023).
Yksityiselämä

Statham tapaili englantilaista mallia ja näyttelijää Kelly Brookia seitsemän vuoden ajan, kunnes he erosivat. Hän on harjoitellut The Transporter -elokuvan myötä eri kamppailulajeja, kuten Wing Chunia, karatea ja potkunyrkkeilyä.
Statham on seurustellut malli Rosie Huntington-Whiteleyn kanssa vuodesta 2009. Pari kihlautui vuonna 2016. Heillä on kaksi lasta.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1998 | Puuta, heinää ja muutama vesiperä | Lock, Stock and Two Smoking Barrels | Bacon |
| 2000 | Snatch – hävyttömät | Snatch | Turkish |
| 2000 | Turn It Up – kaikki pelissä | Turn It Up | Mr. B |
| 2001 | Ghosts of Mars | Ghosts of Mars | Jericho Butler |
| 2001 | The One | The One | Evan Funsch |
| 2001 | Mean Machine | Mean Machine | Monk |
| 2002 | The Transporter | The Transporter | Frank Martin |
| 2003 | The Italian Job | The Italian Job | Handsome Rob |
| 2004 | Collateral – väärä aika väärä paikka | Collateral | mies lentokentällä |
| 2004 | Cellular | Cellular | Ethan |
| 2005 | Transporter 2 | Transporter 2 | Frank Martin |
| 2005 | Revolver | Revolver | Jake Green |
| 2005 | London | London | Bateman |
| 2006 | Chaos | Chaos | Quentin Conners |
| 2006 | Crank | Crank | Chev Chelios |
| 2007 | In the Name of the King: A Dungeon Siege Tale | In the Name of the King: A Dungeon Siege Tale | Daimon |
| 2007 | Rogue Assassin | War | John Crawford |
| 2008 | Pankkikeikka | The Bank Job | Terry Leather |
| 2008 | Death Race – Kuolonajot | Death Race | Jensen Ames |
| 2008 | Transporter 3 | Transporter 3 | Frank Martin |
| 2009 | Crank 2: High Voltage | Crank: High Voltage | Chev Chelios |
| 2010 | 13 – Thirteen | 13 | Jasper |
| 2010 | The Expendables | The Expendables | Lee Christmas |
| 2011 | The Mechanic | The Mechanic | Arthur Bishop |
| 2011 | Gnomeo & Julia  | Gnomeo & Julia  | Tybalt (äänirooli) |
| 2012 | Safe | Safe | Luke Wright |
| 2012 | Blitz | Blitz | Brant |
| 2012 | Killer Elite | Killer Elite | Danny Bryce |
| 2012 | The Expendables 2 | The Expendables 2 | Lee Christmas |
2013: Parker
| 2013 | Hummingbird | Hummingbird | Joey |
| 2013 | Homefront | Homefront | Phil Broker |
| 2014 | The Expendables 3 | The Expendables 3 | Lee Christmas |
| 2014 | Wild Card | Wild Card | Nick Wild |
| 2015 | Fast & Furious 7 | Furious 7 | Deckard Shaw |
| 2015 | Spy – vakoojan asussa | Spy | Rick Ford |
| 2016 | Mechanic: Resurrection | Mechanic: Resurrection | Arthur Bishop |
| 2017 | Fast & Furious 8 | The Fate of the Furious | Deckard Shaw |
| 2018 | Megalodon | The Meg | Jonas Taylor |
| 2019 | Fast & Furious: Hobbs & Shaw | Fast & Furious: Hobbs & Shaw | Deckard Shaw |
| 2021 | Wrath of Man | Wrath of Man | Patrick ”H” Hill/Hargreaves |
| 2021 | Fast & Furious 9 | F9 | Deckard Shaw |
| 2023 | Fast & Furious X | Fast X | Deckard Shaw |
| 2023 | The Expendables 4 | The Expendables 4 | Lee Christmas |
2023: 
| Operation Fortune: Ruse de Guerre | Operation Fortune: Ruse de Guerre | Orson |  |
| 2024 | The Beekeeper | The Beekeeper | Adam Clay |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2002 | Red Faction II | Shrike |
| 2003 | Call of Duty | kersantti Waters |
Ria Kataja

| Ria Kataja |
| --- | --- |
 Ria Kataja Jussi-gaalassa 2013.
Henkilötiedot
Syntynyt: 15. lokakuuta 1975 (ikä 49) Tampere
Ammatti:  näyttelijä
Puoliso:  Tommi Eronen  (vih. ; ero 2012)   Panu Varstala (vih. 2015)
Näyttelijä
Aktiivisena:  1994–
Merkittävät roolit:  Kotikatu   Taivaan tulet
Aiheesta muualla
IMDb 
Elonet
Ria Kataja (s. 15. lokakuuta 1975 Tampere) on suomalainen näyttelijä ja sauna­terapeutti. Kataja näytteli yhden pää­rooleista elo­kuvassa Musta jää. Hänet tunnetaan myös draama­sarjasta Taivaan tulet, jossa hän esitti Rauni Viher­koskea o.s. Väänänen, sekä sketsi­sarjoista Paristo, jota hän myös käsi­kirjoitti, Ketonen & Myllyrinne, sekä Vedetään hatusta. Kataja näytteli myös draama­sarjassa Kotikatu vuosina 2000 ja 2003–2012.
Varhainen elämä

Ria Katajalla on neljä sisarusta, jotka olivat 12-, 13- ja 14-vuotiaita, kun Ria syntyi uus­perheen kuopuksena. Hänen äitinsä Sinikka Kataja oli vuonna 1983 perustetun Teatteri Hyöky­vuoren lapsi­teatterin perustaja ja ohjaaja sekä asukas­yhdistys­aktiivi Espoon­lahden Kiven­lahdessa. Äiti teki päivä­työnsä sihteerinä, mutta hänen todellinen into­himonsa oli teatteri­harrastus, jota perheen isä ei sietänyt. Sinikka Kataja tunnettiin Teatteri Hyöky­vuoren vuonna 1985 perustetun lapsi­teatterin ”tuli­sieluisena ohjaajana”. Perhe muutti Tampereelta Espooseen Rian ollessa yhdeksän­vuotias ja Ria aloitti kolmannen luokan Mainingin koulussa. Perhe asui kiven­lahtelaisen torni­talon kolmiossa. Perus­koulun jälkeen Ria ei mennyt lukioon, vaan pääsi vuodeksi päivä­kotiin harjoittelijaksi ja sitten äitinsä täyttämällä yhteis­haku­hakemuksella opiskelemaan mielen­terveys­hoitajaksi ammatti­kouluun. Teatteri­korkea­kouluun Kataja pääsi toisella yrittämällä vuosi ammatti­koulusta valmistumisensa jälkeen. Kataja valmistui Teatteri­korkea­koulusta vuonna 2000.
Yksityiselämä

Kataja oli naimisissa näyttelijä Tommi Erosen kanssa ja heillä on kaksi lasta. He erosivat vuonna 2012. Tammi­kuussa 2015 Kataja sai pojan tanssija-koreografi Panu Varstalan kanssa. He avioituivat saman vuoden helmi­kuussa ja asuvat Porvoossa.
Aiheesta muualla

Kuvia tai muita tiedostoja aiheesta Ria Kataja Wikimedia Commonsissa
Him­berg, Petra: Kahvi­huoneen kammo Yle Areena.  24.2.2010 (päivitetty 7.11.2014).
Mikko Silvennoinen

Mikko Ilmari Silvennoinen (s. 14. toukokuuta 1975 Kiihtelysvaara) on suomalainen televisiotuottaja, -juontaja ja -toimittaja. Hän työskentelee Ylen Euroviisu-selostajana.
Ura

Silvennoinen oli perustamassa Jyrki-nuortenohjelmaa ja toimi sen juontaja-toimittajana vuosina 1995–1996. Työskenneltyään juontajana Jyrkissä yhden vuoden Silvennoinen lähti Yhdysvaltoihin opiskelemaan televisioalaa. Siellä ollessaan hän teki Nelonen-televisiokanavalle sekä Apu- ja Katso-lehdille haastatteluja ja raportteja viihteen maailmasta. Vuonna 2000 Silvennoinen sai California State Universitysta Bachelor of Arts in Communications Studies and Broadcast Journalism -tutkinnon. Seuraavana vuonna (2001) Silvennoinen toimitti Neloselle Hollywood eXpress -nimistä ohjelmaa Yhdysvalloista käsin.
Palattuaan opintojen jälkeen Suomeen Silvennoinen jatkoi työskentelyään Nelosella. Hän on työskennellyt kanavan ohjelmissa kameran molemmin puolin. Hän muun muassa juonsi ja toimitti populaarikulttuurin viikkomakasiinia 4POP:a vuosina 2003–2004. Silvennoinen on myös juontanut useita Jussi-gaaloja, Venla-gaalan, hyväntekeväisyysohjelmia sekä ankkuroinut suoraa Oscar-kisastudiota.
Keväällä 2007 Silvennoinen juonsi Kuka, mitä, häh? -keskusteluohjelmaa. Siinä oli muutaman vaihtuvan vieraan lisäksi viisi vakiovierasta. Ohjelma lopetettiin muutaman jakson jälkeen.
Televisiotuottajana Silvennoinen oli muun muassa Hauskat kotivideot -ohjelman ensimmäinen tuottaja. Lisäksi hän on ollut Nelosen kansainvälisten ohjelmien vastaava tuottaja.
Nelosen kotimaisen ohjelmiston vastaavana tuottajana hän työskenteli Suomen Huippumalli haussa -ohjelman ensimmäisten kausien parissa. Nelosen ohjelmapäällikkönä hän vastasi mm. Matkaoppaat-ohjelman kehitystyöstä ja hankki Suomeen formaatit So You Think You Can Dance, Neljät häät, Neljän tähden illallinen ja Tuuri. Silvennoisen katsojaluvuilla mitattuna merkittävin televisiotyö on Talent Suomi -ohjelman uudistaminen. Talentin toisen kauden finaali syksyllä 2009 ylitti miljoonan katsojan rajan ja oli Nelosen kaikkien aikojen katsojaennätys vuoteen 2016 mennessä, jolloin visailuohjelma Haluatko miljonääriksi? rikkoi ennätyksen.
Vuonna 2011 Silvennoinen työskenteli ohjelmajohtajana Viasat Broadcastingin virolaisilla televisiokanavilla TV3, TV6 ja TV3+. Maaliskuussa 2012 hän aloitti SuomiTV:n (huhtikuusta 2012 alkaen FOX) ohjelmajohtajana.
Silvennoinen on myös vuodesta 2016 lähtien selostanut Ylellä Euroviisuja sekä Uuden Musiikin Kilpailua.
Silvennoinen nimitettiin tammikuussa 2018 Sanoma Media Finlandin Kids Media -liiketoimintayksikön sisältö- ja markkinointijohtajaksi, mutta sai potkut jo saman vuoden marraskuussa, kun Kids Media -yksikkö lopetettiin.
Vuodesta 2019 alkaen Silvennoinen on toiminut ViacomCBS -konsernin Pohjoismaiden kaupallisena johtajana Tukholmassa. Hänen päätehtävänä on Paramount+-palvelun kumppanuuksien rakentaminen. [lähde? ]
Yksityiselämä

Silvennoinen on puhunut julkisuudessa avoimesti homoseksuaalisuudestaan. Hän on kirjoittanut aiheesta kolumneja Voltti-lehteen (ent. Z-lehti) ja toiminut vuosina 2005–2006 Setan hallituksen jäsenenä. City-lehti valitsi hänet vuonna 2004 kaupungin parhaaksi julkihomoksi. Silvennoinen on ollut mukana järjestämässä Mr. Gay Finland -kilpailua ja omistaa osuuden ravintola DTM:n taustayhtiö Äkä Oy:stä.
Silvennoisen puoliso on muotoilija Asmo Noronen.
Aiheesta muualla

Mikko Silvennoinen Twitterissä
Noaea mucronata

| Noaea mucronata |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Salsoloideae
Suku::  Noaea
Laji::  mucronata
Kaksiosainen nimi
 Noaea mucronata  (Forssk.) Aschers. & Schweinf. 
Katso myös
   Noaea mucronata Wikispeciesissä   Noaea mucronata Commonsissa 
Infobox OKNimi-testi OK: 
Noaea mucronata on pieni piikkinen pensas. Se on yleensä 25–50 senttimetriä korkea, voimakkaasti haarova kasvi, jonka versot muuttuvat tyvestä puumaisiksi. Oksat ovat teräväkärkiset, mutta kasvilla ei ole erillisiä piikkejä. Lehdet ovat noin sentin pituiset ja hyvin kapeat. Pienet vihreät kukat puhkeavat lehtihankoihin, ja niistä tulee myöhemmin 3–6 mm pitkät siivet, jotka auttavat punavalkoisen hedelmän leviämistä.
Noaea mucronataa tavataan Välimeren seudulla (sekä Euroopassa, Aasiassa että Pohjois-Afrikassa) ja Lähi-idässä. Vuonna 2000 se löydettiin Venäjältä. Se on potentiaalisesti haitallinen vieraslaji, jonka leviämistä pidetään silmällä.
Aiheesta muualla

Noaea mucronata turkkilaisessa kasviossa (kuvia)
Tiuli (kuvia)
Sean Kingston

| Sean Kingston |
| --- | --- |
 Sean Kingston 26. joulukuuta 2007.
Henkilötiedot
Syntynyt: 3. helmikuuta 1990 (ikä 34) Miami, Florida, Yhdysvallat
Muusikko
Taiteilijanimi:  Sean Kingston
Aktiivisena:  2006–
Tyylilajit:  R&B, dance
Levy-yhtiöt:  Beluga Heights Epic Records Koch Records
Aiheesta muualla
www.seankingston.com
  [ Muokkaa Wikidatassa ] [ ohje ]  
Kisean Anderson (s. 3. helmikuuta 1990 Miami, Florida), taiteilijanimeltään Sean Kingston, on jamaikalais-yhdysvaltalainen popmuusikko. Hän on syntynyt Yhdysvalloissa, mutta muuttanut kuusivuotiaana Kingstoniin, Jamaikalle. Sean Kingston tuli suuren yleisön tietoisuuteen ”Beautiful Girls” -singlellään.
29. toukokuuta 2011 Kingston törmäsi vesiskootterillaan siltaan Miamissa ja joutui teho-osastolle.
Diskografia > Albumit

| Vuosi | Nimi | Julkaistu | Listasijoitukset> USA |
| --- | --- | --- | --- |
| 2007 | Sean Kingston | 31. heinäkuuta 2007 (USA) | 6 |
| 2009 | Tomorrow | 22. syyskuuta 2009 (USA) | 37 |
| 2013 | Back 2 Life | 10. syyskuuta 2013 (USA) | 33 |
Diskografia > Singlet

| Vuosi | Nimi | Julkaistu | Albumilta | Listasijoitukset> USA |
| --- | --- | --- | --- | --- |
| 2007 | "Beautiful Girls" | 26. toukokuuta 2007 (USA) | Sean Kingston | 1 |
| 2007 | "Me Love" | 31. heinäkuuta 2007 (USA) | Sean Kingston | 14 |
| 2007 | "Take You There" | 23. lokakuuta 2007 (USA) | Sean Kingston | 7 |
| 2008 | "There is Nothin'" | 13. maaliskuuta 2008 (USA) | Sean Kingston | 60 |
| 2009 | "Fire Burning" | 24. huhtikuuta 2009 (USA) | Tomorrow | 5 |
| 2009 | "Face Drop" | 18. elokuuta 2009 (USA) | Tomorrow | 61 |
| 2010 | "Eenie Meenie" | 23. maaliskuuta 2010 (USA) | TBA | 15 |
| 2010 | "Letting Go (Dutty Love)" | 3. elokuuta 2010 (USA) | TBA | — |
Brittany Murphy

| Brittany Murphy |
| --- | --- |
 Brittany Murphy Happy Feetin ensi-illassa 2006.
Henkilötiedot
Koko nimi:  Brittany Anne Bertolotti
Syntynyt: 10. marraskuuta 1977 Atlanta, Georgia
Kuollut: 20. joulukuuta 2009 (32 vuotta) Los Angeles, Kalifornia
Näyttelijä
Aktiivisena:  1991–2009
Merkittävät roolit:   Clueless  8 Mile  Just Married  Sin City  Happy Feet 
Palkinnot
 Young Hollywood (2002)   Annie (2004) 
 Nimikirjoitus
Aiheesta muualla
IMDb 
Elonet
Brittany Anne Murphy-Monjack (alk. Brittany Anne Bertolotti, 10. marraskuuta 1977 Atlanta – 20. joulukuuta 2009 Los Angeles) oli yhdysvaltalainen näyttelijä ja laulaja. Hänet tunnetaan parhaiten rooleistaan elokuvissa, kuten Clueless, Vuosi nuoruudestani, 8 Mile, Just Married, Sin City ja Happy Feet.
Varhainen elämä

Brittany Anne Bertolotti syntyi Atlantassa, Georgian osavaltiossa 1977. Hänen vanhempansa Sharon Kathleen Murphy ja Angelo Joseph Bertolotti erosivat tytön ollessa kaksivuotias. Brittanyn kasvatti hänen äitinsä Edisonissa, New Jerseyssä. Hän harrasti laulua ja tanssia neljävuotiaasta asti ja muutti äitinsä kanssa Kaliforniaan 13-vuotiaana aloittaakseen näyttelijänuransa. Lapsena Murphy kävi tanssi- ja draamatunneilla Verne Fowler School of Dance and Theatre Artsissa.
Murphy kasvatettiin baptistiksi, mutta myöhemmin piti itseään kirkkokuntiin kuulumattomana kristittynä. Hänellä oli äitinsä kautta irlantilaisia ja isänsä puolelta italialaisia sukujuuria.